Ìwọ ọmọ mi, má ṣe gbàgbé òótọ́-inú, ó lágbára ju òògùn lọ, òun ni àáké tí ènìyàn fi ń bẹ́ rìkíṣí , òun ni pàṣán tí ènìyàn fi ń so ìlara kọ́ sí orí igi. Òótọ́ – inú yóó maa mú ọ látti ìgbéga dé ìgbéga, yóó máa gbé ọ láti ipò ńlá dé ipò ńlá, yóó maa fi owó kún owó fún ọ, yóó máa fi ọmọ kún ọmọ, yóó máa fi ènìyàn kún ènìyàn, yóó sì ṣe ọ́ ní pàtàkì láàárin àwọn ọmọ aráyé gbogbo. Òótọ́-inú ni yóò fún ọ ní orúkọ títóbi, àwọn tí ó ti ń bú ọ lẹ́hìn yóó máa yẹ́ ọ sí lójú rẹ, àwọn tí ó tí ń ṣẹ́ èpè ní ìkọ̀kọ̀ yóó ba búrúbúrú nígbà tí ìwọ bá ṣe alábàápádé wọn, ìwọ yóó tẹ apànìyàn mọ́lẹ̀ lábẹ́ àtẹ́lẹsẹ̀, ìrẹ̀wẹ̀sì yóò dé bá aṣnibánidárò; arírebánijẹ yóò dúró tì ọ́ ní ìgbà ìpọ́njú, ènìyàn líle yóó rọ̀ bí ọ̀gẹ̀dẹ̀ pupa, olórí-burúkú kì yóó sì dé sàkání rẹ. Nítorí ìdí èyí, Olówó-ayé, òótọ́-inúu ni kí o máa fi bá àwọn ènìyàn lò títí ìwọ yóó fi bọ́ ara ènìyàn sílẹ̀, tí ìwọ yóó pa ojú dé, tí ìwọ yóó ṣe bí èmi, tí ìwọ yóó sì wáá bá mi ní òde ọ̀run.
Iwo omo mi, ma se gbagbe ooto-inu, o lagbara ju oogun lo, oun ni aake ti eniyan fi n be rikisi , oun ni pasan ti eniyan fi n so ilara ko si ori igi. Ooto – inu yoo maa mu o latti igbega de igbega, yoo maa gbe o lati ipo nla de ipo nla, yoo maa fi owo kun owo fun o, yoo maa fi omo kun omo, yoo maa fi eniyan kun eniyan, yoo si se o ni pataki laaarin awon omo araye gbogbo. Ooto-inu ni yoo fun o ni oruko titobi, awon ti o ti n bu o lehin yoo maa ye o si loju re, awon ti o ti n se epe ni ikoko yoo ba buruburu nigba ti iwo ba se alabaapade won, iwo yoo te apaniyan mole labe atelese, irewesi yoo de ba asnibanidaro; arirebanije yoo duro ti o ni igba iponju, eniyan lile yoo ro bi ogede pupa, olori-buruku ki yoo si de sakani re. Nitori idi eyi, Olowo-aye, ooto-inuu ni ki o maa fi ba awon eniyan lo titi iwo yoo fi bo ara eniyan sile, ti iwo yoo pa oju de, ti iwo yoo se bi emi, ti iwo yoo si waa ba mi ni ode orun.